cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1059
title: การถ่ายทอดบทเพลงไทยสากลประเภทเพลงปลุกใจเพื่อเสริมสร้างสำนึกความรักชาติ

description: การวิจัยนี้มีวัตถุประสงค์เพื่อ (1) วิเคราะห์บทเพลงไทยสากลประเภทเพลงปลุกใจเพื่อเสริมสร้างสำนึกความรักชาติ (2) นำเสนอแนวทางการถ่ายทอดบทเพลงไทยสากลประเภทเพลงปลุกใจเพื่อเสริมสร้างสำนึกความรักชาติ โดยใช้ระเบียบวิธีวิจัยเชิงคุณภาพ คือการวิเคราะห์เนื้อหา การสัมภาษณ์ผู้เชี่ยวชาญและการสนทนากลุ่ม ผลการวิจัยพบว่า บทเพลงไทยสากลประเภทเพลงปลุกใจระหว่าง พ.ศ. 2453 – 2554 มีเนื้อหาสาระที่เกิดจากการเชื่อมโยงเกื้อหนุนของพลานุภาพแห่งความศรัทธาเชื่อมั่นใน “กษัตริยานุภาพ” และความซาบซึ้งชื่นชมใน “สุนทริยานุภาพ” อันประกอบด้วยอานุภาพที่เกิดจากคุณค่า อานุภาพที่เกิดจากบทบาทหน้าที่ อานุภาพที่เกิดจากการสร้างความสัมพันธ์และอานุภาพในการพัฒนา ซึ่งกอปรด้วยคุณค่าทางวรรณศิลป์และดุริยางคศิลป์ที่ได้ปรับเปลี่ยนไปตามรสนิยมของผู้ฟังและสัมพันธ์กับบริบททางการเมืองการปกครอง เศรษฐกิจ สังคมและวิกฤตการณ์ต่างๆในแต่ละช่วงเวลา พลานุภาพที่เกิดขึ้นมีบทบาทหน้าที่เพื่อเสริมสร้างให้เกิดการพัฒนา การตระหนักรู้ และการกระทำของบุคคล ชุมชนและสังคมในการแสดงออกถึงความรักชาติ นั่นคือความสามัคคีและการเห็นแก่ประโยชน์ส่วนรวมมากกว่าส่วนตน แนวทางการถ่ายทอดวิถีแห่งการพัฒนาที่มีประสิทธิภาพ คือ การถ่ายทอดผ่านสื่อสาธารณะ การจัดกิจกรรมพิเศษ เช่นการประกวด การแสดงคอนเสิร์ต และการนำไปบูรณาการใช้ในระบบการศึกษา
DOI: 10.14457/cu.the.2011.1060
title: ผลกระทบของการรั่วซึมของอากาศ ต่อผลการใช้พลังงานในระบบปรับอากาศของเรือนไทยและบ้านร่วมสมัย

description: งานวิจัยนี้มีวัตถุประสงค์เพื่อศึกษาและวัดค่าอัตราการรั่วซึมของอากาศในอาคารเรือนไทยเปรียบเทียบกับบ้านร่วมสมัยทั่วไป และนำผลการวัดค่าอัตราการรั่วซึมของอากาศไปคำนวณหาค่าพลังงานที่ใช้ในระบบปรับอากาศ เพื่อวิเคราะห์ว่าอัตราการรั่วซึมของอากาศมีผลต่อการใช้พลังงานในระบบปรับอากาศมากน้อยเพียงใด และอาคารเรือนไทยที่มีการติดตั้งระบบปรับอากาศ จะประหยัดหรือสิ้นเปลืองพลังงานมากกว่าบ้านร่วมสมัย โดยการทดลองวัดค่าการรั่วซึมของอากาศ ด้วยวิธีการ Fan Pressurization Method ตามมาตรฐาน ASTM E779-03 จากอาคารกรณีศึกษาจำนวน 4 หลัง คือ 1) เรือนไทยจุฬา 2) เรือนไทยหมู่ของ ดร.ภิญโญ สุวรรณคีรี 3) เรือนไทยประยุกต์ของสถาบันอาศรมศิลป์ และ 4) บ้านร่วมสมัย จากนั้นจึงนำเอาค่าอัตราการรั่วซึมของอากาศที่ได้จากการทดลอง นำไปจำลองและคำนวณหาค่าการใช้พลังงานในระบบปรับอากาศในโปรแกรม DOE-2.1E โดยกำหนดให้ตัวแปรต้น คืออัตราการรั่วซึมของอากาศ (ACH) ตัวแปรตาม คือ ค่าพลังงานที่ใช้ในระบบปรับอากาศ (kWh/m²/yr)จากการศึกษาและทดลองวัดค่าการรั่วซึมของอากาศโดยวิธีการ Fan Pressurization Method ตามมาตรฐาน ASTM E779-03 สามารถสรุปได้ว่า อาคารเรือนไทยมีอัตราการรั่วซึมของอากาศมากกว่าบ้านร่วมสมัย โดยที่เรือนไทยหมู่ของ ดร.ภิญโญ สุวรรณคีรี มีอัตราการรั่วซึมของอากาศมากที่สุด คือ 1.89 ACH รองลงมาเป็น เรือนไทยจุฬา 1.03 ACH, บ้านร่วมสมัย 0.56 ACH และเรือนไทยประยุกต์ของสถาบันอาศรมศิลป์ มีอัตราการรั่วซึมของอากาศน้อยที่สุด คือ 0.55 ACH ตามลำดับ ผลการจำลองและคำนวณหาค่าพลังงานที่ใช้ในระบบปรับอากาศจากอัตราการรั่วซึมของอากาศ พบว่า บ้านร่วมสมัยมีการใช้พลังงานในระบบปรับอากาศมากที่สุด คือ 58.25 kWh/m²/yr รองลงมาเป็น เรือนไทยหมู่ของ ดร.ภิญโญ สุวรรณคีรี 41.79 kWh/m²/yr, เรือนไทยประยุกต์ของสถาบันอาศรมศิลป์ 39.20 kWh/m²/yr และเรือนไทยจุฬามีการใช้พลังงานในระบบปรับอากาศน้อยที่สุด คือ 37.96 kWh/m²/yr ตามลำดับ จึงสรุปได้ว่าเรือนไทยที่ติดตั้งระบบปรับอากาศ ประหยัดพลังงานในระบบปรับอากาศมากกว่าบ้านร่วมสมัยประมาณ 28.25 - 34.83% ถึงแม้ว่าเรือนไทยจะมีอัตราการรั่วซึมอากาศมากกว่าก็ตาม แสดงให้เห็นว่าการรั่วซึมของอากาศมีผลต่อพลังงานที่ใช้ในระบบปรับอากาศน้อยมาก โดยเฉพาะอาคารที่อยู่ในเขตร้อนชื้นอย่างเมืองไทย สิ่งที่มีผลต่อการใช้พลังงานมากกว่าคือ การออกแบบองค์ประกอบทางสถาปัตยกรรมที่ดี โดยเฉพาะเรื่องการบังแดดที่ดี การใช้วัสดุที่ไม่ดูดซับความร้อน จะช่วยให้เกิดการประหยัดพลังงานมากกว่า ในการลดอัตราการรั่วซึมของอากาศลง โดยการปิดรอยรั่วซึมในอาคาร ก็ช่วยให้ประหยัดพลังงานลงได้บ้าง แต่ไม่มากเท่ากับการออกแบบองค์ประกอบทางสถาปัตยกรรมที่ดีอย่างอาคารเรือนไทย
DOI: 10.14457/cu.the.2011.1062
title: ปฏิกิริยาทรานเอสเทอร์ริฟิเคชันของน้ำมันปาล์มและเอทานอลโดยใช้แคลเซียมออกไซด์ที่ผ่านการเคลือบฝังเป็นตัวเร่งปฏิกิริยา

description: งานวิจัยนี้ได้ศึกษาการเกิดปฏิกิริยาทรานเอสเทอร์ริฟิเคชันของน้ำมันปาล์มและเอทานอลโดยใช้ตัวเร่งปฏิกิริยาแคลเซียมออกไซด์ที่ผ่านการเคลือบฝังแคลเซียมออกไซด์ด้วยสาร ละลายโซเดียมคาร์บอเนต และทำการเผาที่อุณหภูมิ 800 องศาเซลเซียสเป็นเวลา 5 ชั่วโมง ในสภาวะอากาศหยุดนิ่ง ผลการทดลองชี้ให้เห็นว่าการเคลือบฝังด้วยสารละลายโซเดียมคาร์บอเนตบนแคลเซียมออกไซด์มีผลอย่างมากต่อประสิทธิภาพในการเร่งปฏิกิริยา ตัวเร่งปฏิกิริยาแคลเซียมออกไซด์ที่ผ่านการเคลือบฝังสามารถเร่งปฏิกิริยาทรานเอสเทอร์ริฟิเคชันของน้ำมันปาล์มกับเอทานอลและให้เอทิลเอสเทอร์สูงถึง 91.1% โดยน้ำหนัก ภายใต้สภาวะที่เหมาะสม (ปริมาณโซเดียมต่อแคลเซียมออกไซด์หลังจากการเคลือบฝัง 1% โดยน้ำหนักของแคลเซียมออกไซด์ ปริมาณตัวเร่งปฏิกิริยา 20% โดยน้ำหนักของน้ำมัน สัดส่วนเชิงโมลของเอทานอลต่อน้ำมันปาล์ม 9:1 อุณหภูมิ 75 องศาเซลเซียส เวลาที่ใช้ 20 ชั่วโมง เขย่าด้วยความเร็ว 300 รอบต่อนาที ) ในขณะที่ไม่พบการเกิดเอทิลเอสเทอร์ในปฏิกิริยาที่ใช้แคลเซียมออกไซด์ที่ไม่ผ่านการเคลือบฝังเป็นตัวเร่งปฏิกิริยา นอกจากนี้พบว่าตัวเร่งปฏิกิริยาที่เตรียมได้จากแคลเซียมคาร์บอเนตและเปลือกหอยแครงสามารถเร่งปฏิกิริยาได้ดีโดยไม่จำเป็นต้องเคลือบฝังด้วยสารละลายโซเดียมคาร์บอเนต
DOI: 10.14457/cu.the.2011.1063
title: ปัจจัยทำนายวิถีชีวิตที่สร้างเสริมสุขภาพของนักเรียนชายอาชีวศึกษา ภาคตะวันออกเฉียงเหนือ

description: การวิจัยสหสัมพันธ์เชิงทำนายนี้ มีวัตถุประสงค์เพื่อศึกษาวิถีชีวิตที่สร้างเสริมสุขภาพและอำนาจทำนายของปัจจัยทำนาย ได้แก่ ประวัติการดื่มแอลกอฮอล์ การรับรู้ประโยชน์ การรับรู้อุปสรรค การรับรู้สมรรถนะแห่งตน อิทธิพลของครอบครัว และอิทธิพลของเพื่อนกับวิถีชีวิตที่สร้างเสริมสุขภาพ กลุ่มตัวอย่าง คือ วัยรุ่นชายอาชีวศึกษาระดับประกาศนียบัตรวิชาชีพ(ปวช.) ชั้นปีที่ 1-3 อายุ 15-19 ปี จำนวน 440 คน เลือกโดยวิธีการสุ่มแบบหลายขั้นตอน เครื่องมือที่ใช้ในการเก็บรวบรวมข้อมูล คือ แบบสอบถามข้อมูลส่วนบุคคล วิถีชีวิตที่สร้างเสริมสุขภาพ การรับรู้ประโยชน์ การรับรู้อุปสรรค การรับรู้สมรรถนะแห่งตน อิทธิพลของครอบครัว และอิทธิพลของเพื่อน แบบสอบถามได้ผ่านการตรวจความตรงตามเนื้อหาและความเที่ยงแล้ว มีค่าความเที่ยงเท่ากับ .83, .95, .96, .92, .91, และ .88 ตามลำดับ วิเคราะห์ข้อมูลใช้สถิติเชิงพรรณนา วิเคราะห์ความสัมพันธ์ใช้สัมประสิทธิ์สหสัมพันธ์ของเพียร์สัน และการวิเคราะห์ถดถอยพหุคูณแบบเชิงชั้น ผลการวิจัยสรุปได้ว่า นักเรียนชายอาชีวศึกษาภาคตะวันออกเฉียงเหนือมีวิถีชีวิตที่สร้างเสริมสุขภาพโดยรวมอยู่ในระดับปานกลาง (ค่าเฉลี่ย = 157.99, SD = 18.49) ประวัติการดื่มแอลกอฮอล์ การรับรู้สมรรถนะแห่งตน อิทธิพลของครอบครัว อิทธิพลของเพื่อน การรับรู้อุปสรรค และการรับรู้ประโยชน์ สามารถร่วมทำนายวิถีชีวิตที่สร้างเสริมสุขภาพนักเรียนชายอาชีวศึกษาภาคตะวันออกเฉียงเหนือได้ร้อยละ 22.3 ซึ่งสร้างสมการทำนายในรูปคะแนนมาตรฐาน ได้ดังนี้ (โปรดดูสมการในตัวเล่มหรือไฟล์วิทยานิพนธ์ฉบับเต็ม)
DOI: 10.14457/cu.the.2011.1064
title: สภาพงานรักษาความปลอดภัยในโรงพยาบาล กรณีศึกษา : โรงพยาบาลจุฬาลงกรณ์

description: งานรักษาความปลอดภัยของอาคาร สถานที่ เป็นการกำหนดมาตรการขึ้น เพื่อพิทักษ์ รักษาผู้ใช้งานให้เกิดความรู้สึกปลอดภัยในชีวิตและทรัพย์สิน การรักษาความปลอดภัยนั้นสัมพันธ์กับลักษณะทางกายภาพและบริบทขององค์กร โดยเฉพาะอาคารประเภทโรงพยาบาลในกรณีศึกษา โรงพยาบาลจุฬาลงกรณ์เป็นองค์กรที่มีพื้นที่ขนาดใหญ่ ประกอบไปด้วยหลายอาคารตั้งอยู่ในพื้นที่เดียวกัน มีการเข้าใช้พื้นที่ของผู้ใช้จำนวนมาก หลากหลายประเภท เกือบตลอด 24 ชั่วโมง ดังนั้น จึงควรที่จะทำการศึกษาสภาพปัจจุบันของระบบรักษาความปลอดภัยของโรงพยาบาลจุฬาลงกรณ์ การศึกษาครั้งนี้มีวัตถุประสงค์เพื่อ ศึกษาสภาพปัจจุบันทางกายภาพ ระบบรักษาความปลอดภัยและเหตุร้ายที่เคยเกิดขึ้น เพื่อหาความสัมพันธ์ระหว่างลักษณะทางกายภาพของบริเวณที่เกิดเหตุร้ายและหาความสัมพันธ์ระหว่างระบบรักษาความปลอดภัยกับบริเวณที่เกิดเหตุร้าย โดยขอบเขตในการศึกษาจะทำการศึกษาเฉพาะพื้นที่ภายนอกของอาคารเท่านั้นและไม่รวมพื้นที่ในเขตรั้วขององค์กรอื่นๆ จากการศึกษา พบว่า ลักษณะทางกายภาพของกรณีศึกษามีความหลากหลาย ประกอบไปด้วยพื้นที่เปิดโล่ง ไม่มีหลังคาคลุมและพื้นที่ปิดล้อม มีหลังคาคลุมอย่างละครึ่ง พื้นที่ส่วนใหญ่มีการเปิดให้มีการสัญจรเกือบทุกพื้นที่ และเกือบทุกพื้นที่มีแสงสว่างเพียงพอ โดยพื้นที่ที่พบว่าเกิดเหตุร้ายส่วนใหญ่เป็นพื้นที่ที่มีลักษณะปิดล้อม ไม่มีหลังคาคลุม มีการสัญจรภายในพื้นที่และมีแสงสว่างเพียงพอ พื้นที่ที่เกิดเหตุร้ายมากที่สุดจะเป็นบริเวณข้างอาคารที่มีลักษณะปิดล้อม มีหลังคาคลุม มีการสัญจรและมีแสงสว่างเพียงพอ ในขณะที่ตำแหน่งเจ้าหน้าที่รักษาความปลอดภัยจะอยู่ในบริเวณหน้าอาคารและข้างอาคาร แต่เมื่อเปรียบเทียบในแต่ละกรณีแล้วจึงพบว่า บริเวณที่เกิดเหตุร้ายที่ไม่มีจุดรักษาการณ์ของเจ้าหน้าที่อยู่ 1 ใน 3 ของบริเวณที่เกิดเหตุร้ายทั้งหมด สรุปได้ว่า พื้นที่ที่เกิดเหตุร้ายเกิดในพื้นที่ที่มีการสัญจรเข้าถึงได้ ไม่ว่าจะเป็นพื้นที่เปิดโล่งหรือปิดล้อม มีหลังคาคลุมหรือไม่มีหลังคาคลุม และแม้ว่าจะมีแสงสว่างเพียงพอ มีตำแหน่งเจ้าหน้าที่รักษาความปลอดภัยประจำอยู่ในบริเวณ ก็ยังมีเหตุร้ายเกิดขึ้น ข้อเสนอแนะโรงพยาบาลจำเป็นต้องวางผังแม่บทการใช้อาคาร เพื่อควบคุมการสัญจรเข้า-ออกของผู้คนแต่ละประเภท อีกทั้งลดองค์ประกอบของอาคารที่บดบังทัศนวิสัยในการสังเกตุการณ์ลง ประกอบกับเพิ่มระบบรักษาความปลอดภัยในบริเวณที่เกิดเหตุร้ายซ้ำซ้อน อาทิเช่น บริเวณรอบอาคารภปร.และอาคารสก.
DOI: 10.14457/cu.the.2011.1065
title: ปัจจัยที่มีผลต่อความเต็มใจในการสืบทอดกิจการของผู้รับสืบทอดกิจการของธุรกิจครอบครัวในกลุ่มกิจการวิสาหกิจขนาดกลางและขนาดย่อม

description: การวิจัยนี้มีวัตถุประสงค์ เพื่อศึกษา 1) ระดับความเต็มใจในการสืบทอดกิจการของผู้รับสืบทอดกิจการของธุรกิจครอบครัว และ 2) ศึกษาความสัมพันธ์ระหว่างปัจจัยการเตรียมความพร้อมให้แก่ผู้รับสืบทอดกิจการ รางวัลจากธุรกิจ ความสอดคล้องกับความต้องการส่วนบุคคล การรับรู้ความไว้วางใจในความสามารถของผู้รับสืบทอดกิจการ ความสัมพันธ์ในครอบครัว การรับรู้การยอมรับบทบาทของแต่ละบุคคล การรับรู้ความต้องการในการถ่ายโอนอำนาจการบริหาร และความเต็มใจในการสืบทอดกิจการของผู้รับสืบทอดกิจการของธุรกิจครอบครัว โดยมีกลุ่มตัวอย่างคือ กิจการวิสาหกิจขนาดกลางและขนาดย่อมที่จดทะเบียนเป็นนิติบุคคล การสุ่มตัวอย่างเป็นแบบใช้วิจารณญาณ (Judgment Sampling) เครื่องมือที่ใช้ในการวิจัย คือ แบบสอบถาม โดยมีแบบสอบถามที่ได้รับกลับคืนมาและสามารถนำมาวิเคราะห์จำนวน 89 ชุด สถิติที่ใช้ในการวิจัยนี้ คือ อัตราร้อยละ ค่าเฉลี่ยและการวิเคราะห์สมการถดถอยพหุคูณ (Multiple Regression) ผลการวิจัยพบว่า ระดับความเต็มใจในการสืบทอดกิจการของผู้รับสืบทอดกิจการอยู่ในระดับสูง (ค่าเฉลี่ย 3.65) และยังพบว่า ปัจจัยด้านความสอดคล้องกับความต้องการส่วนบุคคล ด้านความสัมพันธ์ในครอบครัว และด้านรางวัลจากธุรกิจ มีความสัมพันธ์ในทางบวกกับความเต็มใจในการสืบทอดกิจการของผู้รับสืบทอดกิจการของธุรกิจครอบครัว ส่วนปัจจัยด้านการเตรียมความพร้อมให้แก่ผู้รับสืบทอดกิจการ ด้านการรับรู้ความไว้วางใจในความสามารถของผู้รับสืบทอดกิจการ และด้านการรับรู้การยอมรับบทบาทของแต่ละบุคคล พบว่าไม่มีความสัมพันธ์กับความเต็มใจในการสืบทอดกิจการของผู้รับสืบทอดกิจการของธุรกิจครอบครัวอย่างมีนัยสำคัญทางสถิติ
DOI: 10.14457/cu.the.2011.1066
title: นาฏยศิลป์ไทยร่วมสมัยสื่อสารประวัติศาสตร์ไทยในการแสดง แสง เสียง ประกอบจินตภาพเรื่องแผ่นดินผืนนี้มีความหลัง

description: วิทยานิพนธ์ฉบับนี้มีวัตถุประสงค์ในการศึกษาการใช้นาฏยศิลป์ไทยร่วมสมัย เพื่อสื่อสารประวัติศาสตร์ไทยในการแสดง แสง เสียง ประกอบจินตภาพ เรื่องแผ่นดินผืนนี้มีความหลังในพระราชวังเดิม ผู้วิจัยพบว่า นาฏยศิลป์ไทยร่วมสมัยในการแสดง แสง เสียง ประกอบจินตภาพ เรื่องแผ่นดินผืนนี้มีความหลัง ถือได้ว่าเป็นผลงานที่ดีเลิศชิ้นหนึ่งของ ศาสตราจารย์ ดร.นราพงษ์ จรัสศรี ที่ควรอนุรักษ์และเผยแพร่ให้สาธารณชนเพื่อได้รับทราบว่ามีการแสดงที่ดีระดับประเทศ และเป็นความสามารถและความชาญฉลาดเฉพาะตัว ที่ได้นำเอาโบราณสถานผสมผสานกับการสร้างสรรค์กระบวนท่านาฏยศิลป์ไทยร่วมสมัยจนเกิดศิลปะแนวใหม่ ที่มีทั้งสุนทรียศาสตร์และบริบททางสังคมสมัยกรุงธนบุรีและรัตนโกสินทร์ตอนต้นจนถึงสมัยรัชกาลที่ 5 ทำให้ผู้ชมซาบซึ้งและตระหนักถึงประวัติศาสตร์ไทย ทั้งยังได้เผยแพร่พระเกียรติคุณของสมเด็จพระเจ้าตากสินมหาราช ผู้ทรงกอบกู้อิสรภาพให้ชาติไทยและประวัติศาสตร์ของกรุงธนบุรี รวมถึงเหตุการณ์สมัยต่างๆ ที่เกิดขึ้น ณ พระราชวังเดิมที่เคยเป็นที่ประทับของเจ้านายชั้นสูงในสมัยรัตนโกสินทร์ ต่อมารัชกาลที่ 5 ทรงพระราชทานให้เป็นโรงเรียนนายเรือจนเป็นกองทัพเรือในปัจจุบัน การแสดง แสง เสียง ประกอบจินตภาพเรื่องแผ่นดินผืนนี้มีความหลังครั้งนี้ เป็นการสงวนและรักษาโบราณสถาน อันเป็นมรดกทางโบราณสถาน (Heritage Site) ของชาติทางหนึ่ง โดยนำการแสดงนาฏยศิลป์ไทยร่วมสมัยมาเสริมการนำเสนอเรื่องของโบราณสถานแห่งนี้ และไม่ทำลายหลักฐานทางประวัติศาสตร์
DOI: 10.14457/cu.the.2011.1067
title: อิทธิพลของรูปแบบความผูกพันต่อความพึงพอใจในความสัมพันธ์ โดยมีรูปแบบการอนุมานสาเหตุและรูปแบบการอนุมานความรับผิดชอบเป็นตัวแปรส่งผ่าน

description: การวิจัยครั้งนี้มีวัตถุประสงค์เพื่อศึกษาอิทธิพลของรูปแบบความผูกพันทั้งมิติด้านวิตกกังวล และด้านหลีกหนีในความสัมพันธ์เชิงคู่รัก ทั้งทางตรงต่อความพึงพอใจในความสัมพันธ์ และทางอ้อมโดยส่งผ่านรูปแบบการอนุมานสถานการณ์ทางลบเกี่ยวกับความสัมพันธ์ในมิติที่มาของสาเหตุ ความคงทนของสาเหตุ การแผ่ขยายของสาเหตุไปยังสถานการณ์อื่น และการอนุมานความรับผิดชอบและการกล่าวโทษ นิสิตจุฬาลงกรณ์มหาวิทยาลัยระดับปริญญาตรีจำนวน 454 คน ตอบแบบสอบถามที่ประเมินรูปแบบความผูกพัน รูปแบบการอนุมาน และความพึงพอใจในความสัมพันธ์ ผลการวิเคราะห์โมเดลสมการโครงสร้างพบว่า รูปแบบความผูกพันด้านวิตกกังวลไม่มีอิทธิพลทางตรงต่อความพึงพอใจในความสัมพันธ์ แต่มีอิทธิพลทางอ้อมทางลบโดยส่งผ่านรูปแบบการอนุมานด้านต่าง ๆ ในขณะที่รูปแบบความผูกพันด้านหลีกหนีมีอิทธิพลทางตรงทางลบต่อความพึงพอใจในความสัมพันธ์ แต่ไม่มีอิทธิพลทางอ้อมที่ส่งผ่านรูปแบบการอนุมานสถานการณ์ทางลบเกี่ยวกับความสัมพันธ์เชิงคู่รัก
DOI: 10.14457/cu.the.2011.1068
title: ความหลากหลายทางพันธุกรรมของยีน adiponectin ที่ตำแหน่ง SNP45/SNP276 ในผู้ป่วยโรคท่อน้ำดีตีบตัน

description: โรคท่อน้ำดีตีบตันเป็นการตีบตันของบริเวณท่อทางเดินน้ำดีที่เกิดการอักเสบ ซึ่งจะส่งผลทำให้เกิดการคั่งของน้ำดีสะสมในตับและเป็นสาเหตุที่ทำให้เกิดพังผืดสะสมในตับ ลักษณะอาการดังกล่าวอาจะนำไปสู่ภาวะตับแข็งได้ในที่สุด สำหรับโปรตีน adiponectin ซึ่งเป็นฮอร์โมนที่หลั่งมาจากเนื้อเยื่อไขมัน มีบทบาทเกี่ยวข้องกับการอักเสบที่เกิดขึ้นในร่างกาย และการเกิดพังผืดสะสมในตับ ลักษณะดังกล่าวทำให้โปรตีน adiponectin อาจมีความสัมพันธ์กับการเกิดพยาธิสภาพของโรคท่อน้ำดีตีบตัน ในการศึกษาครั้งนี้จึงได้ทำการวิเคราะห์ลักษณะทางพันธุกรรมของยีน adiponectin ที่ตำแหน่ง +45T/G บริเวณ exon 2 และที่ตำแหน่ง +276G/T บริเวณ intron 2 ด้วยวิธี PCR-RFLP และทำการตรวจวัดระดับโปรตีน adiponectin ด้วยวิธี ELISA ในกลุ่มผู้ป่วยโรคท่อน้ำดีตีบตันจำนวน 106 ราย และกลุ่มควบคุมผู้ที่ไม่ได้ป่วยเป็นโรคท่อน้ำดีตีบตันจำนวน 107 ราย (สำหรับวิเคราะห์ลักษณะทางพันธุกรรม) และ 40 ราย (สำหรับวิเคราะห์ระดับโปรตีน) ผลการศึกษาพบว่าลักษณะจีโนไทป์ GG และอัลลีล G ที่ตำแหน่ง +276G/T มีความสัมพันธ์กับการเกิดโรคท่อน้ำดีตีบตันอย่างมีนัยสำคัญทางสถิติ (GG; P = 0.009, G; P = 0.004) และผลการวิเคราะห์ระดับโปรตีน adiponectin พบว่าในกลุ่มผู้ป่วยมีระดับโปรตีน adiponectin สูงกว่าในกลุ่มควบคุมอย่างมีนัยสำคัญทางสถิติ (172.75 ± 90.85 ng/ml กับ 93.91± 53.35 ng/ml, P &lt; 0.001) นอกจากนี้ยังพบว่าผู้ป่วยที่มีลักษณะจีโนไทป์ GG ที่ตำแหน่ง +276G/T มีระดับโปรตีน adiponectin สูงกว่าผู้ป่วยที่มีลักษณะจีโนไทป์ GT และ TT อย่างมีนัยสำคัญทางสถิติ (GG; 197.9 ± 86.5 ng/ml, GT; 122.14 ± 78.45 ng/ml, TT; 118.75 ± 84.47 ng/ml, P &lt; 0.001) ดังนั้นผลการศึกษาลักษณะทางพันธุกรรมของยีน adiponectin และการวิเคราะห์ระดับโปรตีนอาจมีความสัมพันธ์กับการเกิดพยาธิสภาพของโรคท่อน้ำดีตีบตัน ซึ่งอาจจะนำข้อมูลมาใช้ในการประกอบการอธิบายสาเหตุของการเกิดโรคท่อน้ำดีตีบตันร่วมกับการศึกษาปัจจัยในด้านอื่นๆ
DOI: 10.14457/cu.the.2011.1069
title: การประยุกต์ใช้ทฤษฎีการตลาดเพื่อสังคมในการขับเคลื่อนความเข้มแข็งเชิงสุขภาพของชุมชน

description: การวิจัยเชิงปฏิบัติอย่างมีส่วนร่วมนี้ เป็นการประยุกต์ใช้แนวทางการตลาดเพื่อสังคม และพัฒนากระบวนการสื่อสารที่เหมาะสม เพื่อขับเคลื่อนความเข้มแข็งเชิงสุขภาพให้กับชุมชน โดยกำหนดให้ หอพักจุฬานิวาสเป็นพื้นที่ในการวิจัยผู้พักอาศัยในหอพักเป็นกลุ่มเป้าหมาย ได้บูรณาการแนวทางการตลาดเพื่อสังคมและการขับเคลื่อนสังคม สร้างความเข้มแข็งเชิงสุขภาพให้ชุมชน มีขั้นตอน 8 ขั้นตอน คือ 1. การวิเคราะห์ชุมชน 2.การจัดตั้งองค์กรชุมชน 3.การวิเคราะห์ปัญหาและแนวทางแก้ไขอย่างมีส่วนร่วม 4.การวางแผนและออกแบบกิจกรรมให้สอดคล้องกับคนในชุมชน 5. การนำไปปฏิบัติ 6.การปรับปรุงกายภาพ 7.การประเมินผล 8. การสร้างความเข้มแข็งความยั่งยืน ใช้ระยะเวลาประมาณ 1 ปี ดำเนินโครงการ โดยใช้กระบวนการสื่อสารเพื่อสร้างความเปลี่ยนแปลงพฤติกรรม ตามทฤษฎีขั้นตอนการเปลี่ยนแปลง (Stage of Change) 5 ขั้นตอน ด้วยการนำแผนงานแต่ละประเภทกิจกรรมมาปฏิบัติตามลำดับ โดยแบ่งเป็น 4 แผนงานสร้างเสริมสุขภาพ ( Programs) ด้วยหลักการ 6 อ. คือ อาหาร ออกกำลังกาย อารมณ์ อนามัยสิ่งแวดล้อม อโรคยา และ อบายมุข และ 2 แผนงานเผยแพร่ ( Disseminate ) และสร้างความคงทน ( consolidation ) พร้อมทั้งสร้างความยั่งยืนด้วย การเตือน (Prompt) การสร้างบรรทัดฐานให้ชุมชน ( Norms ) การให้คำมั่นสัญญา ( Commitment ) การใช้ข้อความที่มีประสิทธิภาพ( Creating Effective Message ) การใช้สิ่งจูงใจ ( Incentives ) การใช้การสื่อสารเชิงพิธีกรรม ( Ritual Communication ) ทำการวัดผลสามระยะ เริ่มต้น ระหว่างดำเนินการ และสิ้นสุดโครงการ พบว่า ชุมชนมีความเข้มแข็งขึ้น สุขภาพดีขึ้นทั้ง 4 มิติ กาย จิต ปัญญา สังคม และ สรุปว่า การประยุกต์ใช้การตลาดเพื่อสังคมในการสร้างความเข้มแข็งเชิงสุขภาพให้ชุมชน สามารถกระทำได้ กระบวนการสื่อสารที่เหมาะสม คือ การใช้การสื่อสารตามทฤษฎีขั้นตอนการเปลี่ยนแปลง (Stage of Change)
DOI: 10.14457/cu.the.2011.1070
title: ผลของปุ๋ยหมักชีวภาพและตำแหน่งการวางของปุ๋ยหมักชีวภาพต่อการผลิตก๊าซในหลุมฝังกลบจำลอง

description: งานวิจัยนี้เป็นการศึกษาผลของปุ๋ยหมักและตำแหน่งการวางปุ๋ยหมักต่อปริมาณการผลิตก๊าซชีวภาพ โดยได้ทำการทดลองเป็นระยะเวลา 90 วัน ณ ภาควิชาวิศวกรรมสิ่งแวดล้อมคณะวิศวกรรมศาสตร์ จุฬาลงกรณ์มหาวิทยาลัย โดยมีวัตถุประสงค์เพื่อศึกษาปริมาณของก๊าซชีวภาพและการลดค่าซีโอดีในน้ำหมักจากมูลฝอยและปุ๋ยหมักจากการวางในตำแหน่งที่ต่างกันในถังปฏิกิริยา การทดลองเป็นการหมักแบบ Batch Process โดยควบคุมองค์ประกอบตั้งต้นของทั้ง 4 ถังปฏิกิริยาให้เหมือนกันหมด ได้แก่ ปริมาณและองค์ประกอบของมูลฝอย และเชื้อที่ใช้เริ่มต้นระบบโดยแบ่งถังปฏิกิริยาเป็น 4 ถังได้แก่ 1) ถังปฏิกิริยา (C) ประกอบด้วยมูลฝอย 2.5 กิโลกรัม 2) ถังปฏิกิริยา (U) ประกอบด้วยมูลฝอย 2.5 กิโลกรัม และปุ๋ยหมักคลุมด้านบน 0.5 กิโลกรัม 3) ถังปฏิกิริยา (L) ประกอบด้วยมูลฝอย 2.5 กิโลกรัม และปุ๋ยหมัก 0.5 กิโลกรัมปิดอยู่ด้านล่าง และ 4) ถังปฏิกิริยา (UL) สุดท้ายประกอบด้วยมูลฝอย 2.5 กิโลกรัม และปุ๋ยหมัก 0.25 กิโลกรัมปิดคลุมที่ด้านบนและ 0.25 กิโลกรัมปิดอยู่ด้านล่าง ผลการทดลองพบว่า ถังปฏิกิริยาทั้ง 4 มีปริมาณก๊าซชีวภาพสะสมสุดท้ายคือ ถังปฏิกิริยา C 20,500 มิลลิกรัม ถังปฏิกิริยา U 22,760 มิลลิกรัม ถังปฏิกิริยา L 26,560 มิลลิกรัม และถังปฏิกิริยา UL 27,315 มิลลิกรัม และในช่วงระยะที่ 3 (ช่วงวันที่ 61 ถึงวันที่ 90 ของการทดลอง) ระบบมีประสิทธิภาพในการกำจัดซีโอดี มีค่าเฉลี่ยของถังปฏิกิริยา C เท่ากับ 37.24 เปอร์เซ็นต์ ถังปฏิกิริยา U เท่ากับ 34.05 เปอร์เซ็นต์ ถังปฏิกิริยา L เท่ากับ 39.13 เปอร์เซ็นต์ และถังปฏิกิริยา UL เท่ากับ 42.74 เปอร์เซ็นต์ ซึ่งแสดงให้เห็นว่าถังปฏิกิริยาที่มีปุ๋ยหมักมีส่วนช่วยเพิ่มอัตราการผลิตก๊าซชีวภาพ และเพิ่มอัตราการกำจัดซีโอดีได้ดีกว่าถังปฏิกิริยาที่ไม่มีปุ๋ยหมักเลย และถังปฏิกิริยาที่มีปุ๋ยหมักอยู่ด้านล่างสามารถเพิ่มอัตราการผลิตก๊าซชีวภาพ และเพิ่มอัตราการกำจัดซีโอดีได้ดีกว่าถังปฏิกิริยาที่มีปุ๋ยหมักอยู่ด้านบน แต่เมื่อปุ๋ยหมักไว้ทั้งด้านล่างและด้านบนจะมีประสิทธิภาพการกำจัดซีโอดีและเพิ่มปริมาณกาซชีวภาพไม่แตกต่างกัน เมื่อเทียบกับการวางปุ๋ยหมักไว้เฉพาะด้านล่าง
DOI: 10.5281/zenodo.3475611
title: BLE RSSI vs distance

description: The data set has been used in SmartCPS experiment within Fed4Fire+ continuous call for studying RSSI (of BLE devices sending advertisements) depending on the distance to the scanning nodes. The data set contains location information transferred over Bluetooth Low Energy from a single BLE tag and registered by 5 nodes from CityLab testbed: Node 9, Node 33, Node 34, Node 35, Node 36 The data is stored in CSV format (with the following columns):<br> <strong>node</strong> - id of the CityLab testbed node<br> (<strong>node_lat</strong>, <strong>node_lon</strong>) - GPS coordinates of the node<br> (<strong>tag_lat</strong>, <strong>tag_lon</strong>) - GPS coordinates of the tag<br> <strong>ts</strong> - timestamp (milliseconds since the UNIX epoch: 1 January 1970)<br> <strong>rssi -</strong> received signal strength indication
DOI: 10.14457/cu.the.2011.1071
title: การวิเคราะห์ความต้องการจำเป็นและการนำเสนอกระบวนการนำนโยบายวิจัยในชั้นเรียนสู่การปฏิบัติในโรงเรียน

description: การวิจัยครั้งนี้มีวัตถุประสงค์เพื่อ 1) ศึกษากระบวนการนำนโยบายวิจัยในชั้นเรียนสู่การปฏิบัติที่พึงประสงค์ 2) เพื่อวิเคราะห์และเปรียบเทียบกระบวนการนำนโยบายวิจัยในชั้นเรียนสู่การปฏิบัติที่ปฏิบัติจริงกับแนวทางที่ควรจะเป็นและกำหนดความต้องการจำเป็นด้านกระบวนการนำนโยบายวิจัยในชั้นเรียนสู่การปฏิบัติและด้านผลลัพธ์ของนโยบายที่จำเป็นต้องพัฒนา 3) เพื่อวิเคราะห์หาตัวแปรที่ใช้อธิบายความต้องการจำเป็นด้านกระบวนการนำนโยบายวิจัยในชั้นเรียนสู่การปฏิบัติ และ 4) นำเสนอแนวทางการพัฒนากระบวนการนำนโยบายวิจัยในชั้นเรียนสู่การปฏิบัติในโรงเรียน วิธีการวิจัย ประกอบด้วย การสังเคราะห์เอกสาร การวิจัยเชิงสำรวจ และการวิจัยประเมินความต้องการจำเป็น กลุ่มตัวอย่างคือ ผู้บริหารและครูอาจารย์จำนวน 1,157 คน ใน 4 ภูมิภาค คือ ภาคเหนือ ภาคกลาง ภาคตะวันออกเฉียงเหนือ และภาคใต้ เครื่องมือวิจัยที่ใช้ประกอบด้วย แบบสอบถามและแนวคำถามการสนทนากลุ่ม วิเคราะห์ข้อมูลเชิงคุณภาพ ด้วยการวิเคราะห์เนื้อหา วิเคราะห์ข้อมูลเชิงปริมาณ ด้วยสถิติบรรยาย ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน วิเคราะห์ความต้องการจำเป็นด้วยการใช้เทคนิค Modified Priority Needs Index (PNI[subscript modified]) และ วิเคราะห์หาตัวแปรที่ใช้อธิบายความต้องการจำเป็นด้วยการวิเคราะห์ถดถอยแบบขั้นตอนระดับลดหลั่น (hierarchical stepwise regression analysis) ผลการวิจัยที่สำคัญสรุปได้ว่า 1) กระบวนการนำนโยบายวิจัยในชั้นเรียนสู่การปฏิบัติที่พึงประสงค์ ประกอบด้วย 5 ขั้นตอน คือ (1) การวางแผน (2) การจัดสรรทรัพยากร (3) การพัฒนาบุคลากร/ฝึกอบรม (4) การนำกลยุทธ์สู่การปฏิบัติ และ (5) การกำกับ ติดตาม ประเมินผล 2) ความต้องการจำเป็นสูงสุดในการนำนโยบายวิจัยในชั้นเรียนไปปฏิบัติ (1) ด้านกระบวนการ คือ ขั้นตอนการพัฒนาบุคลากร/ฝึกอบรมและขั้นตอนการนำกลยุทธ์สู่การปฏิบัติ รองลงมา คือ ขั้นตอนการกำกับ ติดตาม ประเมินผล โดยเฉพาะในประเด็นการสร้างเครือข่ายระหว่างองค์กรและการกำหนดมาตรการแรงจูงใจอย่างชัดเจน (2) ด้านผลลัพธ์มีความต้องการจำเป็นสูงสุด คือ ครู/อาจารย์ โดยเฉพาะประเด็นการเผยแพร่ผลการวิจัยไปสู่สังคมในวงกว้างและการสร้างให้มีความสามารถทางการวิจัยเพิ่มขึ้น 3) การวิเคราะห์การถดถอยแบบเชิงชั้น พบว่า ตัวแปรทางการบริหารได้แก่ การจัดการองค์กร สมรรถนะองค์กรสามารถอธิบายความต้องการจำเป็นได้สูงสุด โดยตัวแปรทั้งหมด 8 ตัว สามารถร่วมกันอธิบายความต้องการจำเป็นในกระบวนการนำนโยบายวิจัยในชั้นเรียนสู่การปฏิบัติได้ร้อยละ 26.50 4) กระบวนการนำนโยบายวิจัยในชั้นเรียนสู่การปฏิบัติในโรงเรียนควรส่งเสริมให้เกิดการมีส่วนร่วมระหว่างผู้บริหารโรงเรียนและครูตลอดกระบวนการนำนโยบายไปปฏิบัติทั้ง 5 ขั้นตอน ด้วยการใช้กระบวนการ PDCA และสร้างความร่วมมือในการทำวิจัยด้วยการทำวิจัยร่วมกัน
DOI: 10.14457/cu.the.2011.1072
title: การพัฒนาเครื่องมือสนับสนุนการสร้างเว็บเซอร์วิซที่ทนต่อความผิดพร่องด้วยโครงสร้างของบีเพล

description: เทคโนโลยีที่เกี่ยวกับเซอร์วิซ อาทิเช่น เว็บเซอร์วิซเป็นเทคโนโลยีหนึ่งที่สำคัญของการพัฒนาซอฟต์แวร์ในปัจจุบัน การให้บริการเซอร์วิซอาจจะมีปัญหาเรื่องการติดต่อสื่อสารหรือการเกิดข้อผิดพร่องขึ้น ดังนั้นผู้ใช้บริการอาจจะประสบกับการขัดข้องของเซอร์วิซ ซึ่งการแก้ปัญหาคือการสร้างเซอร์วิซที่ทนต่อความผิดพร่อง เพื่อทำให้ผู้ใช้บริการยังคงใช้บริการต่อไปได้แม้จะเกิดความขัดข้องขึ้น เนื่องจากมีแบบรูปการทนต่อความผิดพร่องหลายแบบรูปที่สามารถใช้งานได้ จึงเกิดคำถามว่า จะใช้แบบรูปใดกับเซอร์วิซหนึ่งๆ งานวิจัยนี้ทำการแนะนำแบบรูปการทนต่อความผิดพร่องให้กับผู้พัฒนาเซอร์วิซ โดยเสนอแบบจำลองการแนะนำแบบรูปจากลักษณะของเซอร์วิซและลักษณะของสภาพแวดล้อมการทำงานของเซอร์วิซ เมื่อผู้พัฒนาเลือกแบบรูปแล้ว จะสามารถสร้างเว็บเซอร์วิซนี้ให้ทนต่อความผิดพร่องโดยใช้โครงสร้างของบีเพล ผู้วิจัยได้ทำการพัฒนาเครื่องมือสนับสนุนการแนะนำแบบรูปและการสร้างเว็บเซอร์วิซที่ทนต่อความผิดพร่อง จากการประเมินแบบจำลองการแนะนำแบบรูปโดยผู้พัฒนาเว็บเซอร์วิซจำนวนหนึ่ง พบว่าได้ผลเป็นที่น่าพอใจ โดยส่วนใหญ่แบบจำลองสามารถแนะนำแบบรูปได้ตรงกับแบบรูปที่ผู้พัฒนาเว็บเซอร์วิซใช้
DOI: 10.14457/cu.the.2011.1073
title: การแสดงเดี่ยวฟลูต โดย ธีรวัฒน์ รัตนประภาเมธีรัฐ

description: การแสดงเดี่ยวฟลูตนี้เป็นการพัฒนาทักษะด้านการบรรเลงฟลูต โดยผู้แสดงได้เลือกบทเพลงคลาสสิกที่ประพันธ์ขึ้นสำหรับฟลูตจากยุคสมัยที่แตกต่างกัน ซึ่งเป็นบทเพลงมาตรฐานที่ใช้ในการบรรเลง ในระดับบัณฑิตศึกษาจากสถาบันอุดมศึกษาทั่วโลก บทเพลงดังกล่าวมีลักษณะของบทเพลงที่แตกต่างกัน ใช้รูปแบบในการประพันธ์แตกต่างกัน และใช้เทคนิคในการบรรเลงแตกต่างกัน ผู้แสดงได้ศึกษาทั้งด้านประวัติของผู้ประพันธ์ การวิเคราะห์บทเพลง การวางแผนการฝึกซ้อม การพัฒนาความสามารถด้านเทคนิคการบรรเลง ผู้แสดงได้เลือกบทเพลงในการแสดงครั้งนี้จำนวน 5 บทเพลงดังนี้ 1. Flute Sonata in E minor, BWV 1034 ประพันธ์โดย Johann Sebastian Bach 2. Sonatine for Flute ประพันธ์โดย Henri Dutilleux 3. Flute Concerto ประพันธ์โดย Jacques Ibert 4. Carmen Fantasy for Flute and Piano ประพันธ์โดย François Borne 5. Suite for Flute and Jazz Piano ประพันธ์โดย Claude Bolling ใช้เวลาในการแสดงรวมประมาณ 80 นาที